גבי ניצן

גבי ניצן (נולד ב-3 בינואר 1964) הוא סופר, עיתונאי, ומנחה סדנאות כתיבה ישראלי.

ביוגרפיה
נולד בקריית גת וגדל בערד ובדרום אמריקה, להורים שעלו מארגנטינה. הוא אחיה של שלומית ניצן ושל המשוררת והסופרת טל ניצן. כעיתונאי כתב ניצן בעיתונים חדשות, כותרת ראשית, ידיעות אחרונות, מעריב והארץ.

ב"כותרת ראשית" פרסם טור פמיניסטי.
ב-1987 היה ממקימי עמותת "אור אדום" נגד אלימות משטרתית.
ב-1990 זכה בפרס מטעם שדולת הנשים בישראל על 'תרומתו לקידום השוויון בין המינים'.

בשנת 2014 הופיע במופע הסטנד-אפ "בעמידה", בתיאטרון הידית בפרדס חנה. מלבד זאת הוא הגיש תוכנית בערוץ המקומי, "החיים הטובים", ומנחה סדנאות כתיבה.

משנת 2020 ניצן הוא אחד מפעילי המחאה נגד מדיניות הקורונה בישראל.

במרץ 2022 השתתף בהקמת השבועון "בראשית", בפורמט מודפס ומקוון, והוא העורך הראשי שלו.

חיים אישיים 
היה נשוי לעיתונאית הישראלית אימי גינזבורג, שחיה כיום עם בנם בהודו. כיום נשוי, אב לשניים ומתגורר במושב אביאל.

ספריו
 באדולינה, שהיה לרב-מכר גדול ומצליח, המספר על מלך ומלכה מממלכה קטנה הבאים לביקור ייחודי בארץ ומעלים את רמת האופטימיות של תושבי ישראל. בעקבות הצלחתו של הספר הוא תורגם גם לאנגלית.
 פרא, סיפור פנטזיה. בספר מתואר תינוק שנולד בגוף של אדם בן 27 ונקלע להרפתקאות רבות, שבמהלכן בורח לאמריקה ושם פוגש בין השאר בקוסם, מלאך והוביט.
 דיוטי פרי, ספר הכולל סיפורים קצרים על מסעותיו של ניצן בעולם.
 באדולינה - שובה של המלכה, ספר המשך לספר באדולינה המתאר את קורותיו של גיבור הספר בחיפושיו אחר מלכת באדולינה שבה התאהב, וכן את חיפושיו אחר תשובות לשאלות אשר התעוררו בליבו מאז פגישתו האחרונה עם מלך ומלכת באדולינה.
 יומולדת, הוצאת כנרת, זמורה, דביר, 2023.

קישורים חיצוניים

 
 אתר הבית של גבי ניצן-https://www.gabinitzan.co.il/
 
 
 
 גבי ניצן, ברבורים, באתר כתב העת אורות

הערות שוליים

סופרים ישראלים
סגל כותרת ראשית
סגל במחנה
סגל חדשות
פמיניסטים ישראלים
אנשי המושב
קריית גת: אישים
ערד: אישים
ישראלים שנולדו ב-1964